Document ID: /roh_data/filtered/fineweb-2-filterrobots_roh.jsonl.gz/57032

La gronda part da las alps grischunas vegnan chargiadas quest'onn pli tard che usità. Quai rapporta il schurnal regiunal da Radio SRF. In retard da 7 fin 10 dis tunia da pauc, haja dentant consequenzas per ils purs, declera Töni Gujan dal Plantahof:
La raschun per il retard è l'aura bletscha da l'ultim temp che ha franà la vegetaziun. Tge consequenzas che quai vegn lura ad avair sin ils products d'alp, n'è il mument anc betg cler. Tut tenor dettia pli pauc chaschiel e paintg, sch'il temp ad alp saja pli curt.